Foto: KUN.UZ Respublika hududida ob-havo sharoiti o‘zgarib, qor yog‘ganligi ayni vaqtlarda muzlamalarni yuzaga keltirmoqda, deb xabar beradi IIV Yo‘l harakati xavfsizligi bosh boshqarmasi. Shu sababli, haydovchilardan: qoidalarga amal qilib, oraliq masofani saqlagan holda harakatlanish;   gaz va tormoz tepkisini keskin bosmaslik;   piyodalarga e’tiborli bo‘lish, piyodalardan esa yo‘lni belgilanmagan joydan kesib o‘tmaslik, ehtiyotkor bo‘lish so‘ralgan. "O‘zgidromet" xabariga ko‘ra, bugun kunduzi O‘zbekiston bo‘yicha yog‘ingarchiliksiz, sovuq ob-havo bo‘lishi kutilmoqda. Respublikada ba’zi joylarga tuman tushishi mumkin. Sharqiy yo‘nalishdagi shamol 7-12 m/s tezlikda esadi. Havo harorati 2-7 daraja sovuq bo‘ladi.